Kaja Kallase teine valitsus

Kaja Kallase teine valitsus on 18. juulil 2022 ametisse asunud 52. Eesti Vabariigi valitsus. Selle moodustasid Eesti Reformierakond, Erakond Isamaa ja Sotsiaaldemokraatlik Erakond.

 Ajalugu 
3. juunil 2022 tegi peaminister Kaja Kallas president Alar Karisele ettepaneku vabastada ametist seitse Keskerakonna ministrit"Kallas saatis Keskerakonna valitsusest välja" ERR, 3. juuni 2022. President vabastas samal päeval ministrid ametist. Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale. 8. juulil teatasid erakonnad, et jõudsid uue koalitsiooni moodustamises kokkuleppele"Kolm erakonda jõudsid uues koalitsioonis kokkuleppele" ERR, 8. juuli 2022. 14. juulil viis Kaja Kallas presidendile tagasiastumispalve; president tegi talle ettepaneku uue valitsuse moodustamiseks"Kallas teatas ametlikult valitsuse tagasiastumisest" ERR, 14. juuli 2022.. 15. juulil sai Kaja Kallas volitused Riigikogult valitsuse moodustamiseks (52 poolt, 26 vastu)Kaja Kallas sai riigikogus volitused valitsuse moodustamiseks DELFI, 15. juuli 2022 ja 18. juulil astus uus valitsus ametissePresident nimetas uue valitsuse ametisse ja ministrid andsid vande ERR 18. juuli 2022.

Eestil oli juhtiv roll Ukraina toetamisel Venemaa sissetungi ajal. Eesti tarnis Ukrainale SKP kohta rohkem sõjavarustust kui ükski teine riik maailmas.Crisp, James. Europe's new 'Iron Lady' Kaja Kallas says the West mustn't negotiate with Putin. The Daily Telegraph 8.10.2022. Eesti piiras koos teiste Balti riikidega turistide saabumist Venemaalt. "Reismine Euroopasse on privileeg, mitte inimõigus", ütles Kallas.Jan M. Olsen. 4 nations bordering Russia to restrict Russian tourists. AP 8.09.2022. Eesti käivitas koos teiste liitlastega NATO 4. artikli põhised konsultatsioonid.Estonia, allies to trigger NATO Article 4. ERR News 24.02.2022.

Peaminister Kallas toetas nõukogudeaegsete monumentide eemaldamist. Need ülistasid Nõukogude Liitu ja Nõukogude Liidu sissetungi Eestisse Teise maaimasõja ajal. 16. augustil 2022 teatas Kallas, et Narvas eemaldatakse seitse punamonumenti.Kallas: eemaldame Narvast kokku seitse punamonumenti. ERR 16.08.2022. Narva jõe ääres olnud Teises maailmasõjas Punaarmee poolt 1944. aastal Narva linna vallutamisele pühendatud mälestusmärk – Narva tank viidi Viimsis asuvasse  sõjamuuseumi. Eemaldati ka kesklinnas Peetri platsil olnud mälestustahvlid, punaarmeelaste mälestussammas Narva lossipargis ja Igor Grafovi mälestusmärk. Narva-Jõesuus eemaldati lisaks tankimonumendile kolme täägi mälestusmärk ja Meriküla dessandi mälestusmärk. Narva jõe ja Viktoria bastioni vahelisel alal paiknev Teises maailmasõjas hukkunute ühishaua tähis kohandati neutraalseks.Valitsus teisaldas Narva tank-monumendi. ERR 16.08.2022.

Justiitsministeeriumis algatati 2022. aastal ehitusseadustiku muutmine eesmärgiga tõhustada nn punamonumentide teisaldamist avalikust ruumist ja laiendada eemaldatavate objektide ulatust. Seaduse muudatus võeti Riigikogus vastu 16. veebruaril 2023, aga President Karis jättis selle välja kuulutamata.Karis jättis punamonumentide teisaldamise seaduse välja kuulutamata. EPL 7.03.2023. Kallas toetas jätkuvalt nõukogudeaegsete monumentide eemaldamist.Rene Kundla. Kallase sõnul tuleb nn punamonumentide seadusega edasi minna. ERR 13.02.2024.

Kaja Kallase teine valitsus oli ametis, kuni pärast Riigikogu valimisi 5. märtsil 2023 moodustatud uus valitsus – Kaja Kallase kolmas valitsus astus 17. aprillil 2023 ametisse.

 Valitsuse koosseis 
AmetinimetusNimiAmetisse asumise aegAmetist lahkumise aegErakondPeaministri bürooPeaministerKaja Kallas18. juuli 202217. aprill 2023REFHaridus- ja TeadusministeeriumHaridus- ja teadusministerTõnis Lukas18. juuli 202217. aprill 2023IJustiitsministeeriumJustiitsministerLea Danilson-Järg18. juuli 202217. aprill 2023IKaitseministeeriumKaitseministerHanno Pevkur18. juuli 202217. aprill 2023REFKeskkonnaministeeriumKeskkonnaministerMadis Kallas18. juuli 202217. aprill 2023SDEKultuuriministeeriumKultuuriministerPiret Hartman18. juuli 202217. aprill 2023SDEMaaeluministeeriumMaaeluministerUrmas Kruuse18. juuli 202217. aprill 2023REFMajandus- ja KommunikatsiooniministeeriumMajandus- ja taristuministerRiina Sikkut18. juuli 202217. aprill 2023SDEEttevõtlus- ja infotehnoloogiaministerKristjan Järvan18. juuli 202217. aprill 2023IRahandusministeeriumRahandusministerKeit Pentus-Rosimannus18. juuli 202219. oktoober 2022REFAnnely Akkermann19. oktoober 202217. aprill 2023REFRiigihalduse ministerRiina Solman18. juuli 202217. aprill 2023ISiseministeeriumSiseministerLauri Läänemets18. juuli 202217. aprill 2023SDESotsiaalministeeriumSotsiaalkaitseministerSigne Riisalo18. juuli 202217. aprill 2023REFTervise- ja tööministerPeep Peterson18. juuli 202217. aprill 2023SDEVälisministeeriumVälisministerUrmas Reinsalu18. juuli 202217. aprill 2023I

 Vaata ka 
 Kaja Kallase esimene valitsus
 Kaja Kallase kolmas valitsus

 Viited 

Kallas, Kaja 2
Kategooria:2022. aasta Eestis